ປ. ໂອບາມາ ກ່າວວ່າ ມະຫາວິທະຍາໄລ ບໍ່ເຄີຍ ມີຄວາມສຳຄັນ ຫຼຼາຍແບບນີ້ ມາກ່ອນ
ປະທານາທິບໍດີ ບາຣັກ ໂອບາມາ ກ່າວວ່າ ປະລິນຍາບັດ ມະຫາວິທະຍາໄລ ບໍ່ເຄີຍມີຄວາມສຳຄັນ ຫຼາຍແບບນີ້ ມາກ່ອນ.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ປະ ລິນຍາບັດ ຂອງມະຫາວິທະຍາໄລ ແມ່ນປີ້ທີ່ແນ່ນອນທີ່ສຸດໄປ ສູ່ຊົນຊັ້ນກາງ ແຕ່ເນື່ອງຈາກວ່າມັນບໍ່ມີເວລາໃດທີ່ມີຄວາມສຳ ຄັນຫຼາຍແບບນີ້ ປະລິນຍາບັດຂອງມະຫາວິທະຍາໄລ ຈຶ່ງບໍ່ ເຄີຍມີ ລາຄາແພງແບບນີ້ມາກ່ອນ ປະທານາທິບໍດີກ່າວໃນວັນເສົາມື້ນີ້ຢູ່ໃນຄຳປາໄສປະຈຳສັບປະ ດາ (  ) ຂອງທ່ານວ່າ ລັດຖະບານຂອງທ່ານ ໄດ້ເຮັດວຽກຢ່າງໜັກໜ່ວງ ເພື່ອເຮັດໃຫ້ຄ່າຮ່ຳຮຽນຢູ່ໃນມະຫາ ວິທະຍາໄລສາມາດເຂົ້າຮຽນໄດ້ແລະໃນຮອບອາທິດທີ່ຜ່ານມາ ນີ້ ທ່ານໄດ້ເປີດເຜີຍອີກວິທີການນຶ່ງ ເພື່ອຊ່ອຍໃຫ້ຊາວອາເມຣິ ກັນສາມາດເຂົ້າຮຽນຢູ່ໃນມະຫາວິທະຍາໄລໄດ້ ທີ່ບໍ່ຕ້ອງພົວພັນກັບການໃຊ້ຈ່າຍໃໝ່ ຫລື ລະບົບບໍລິຫານງານທີ່ມີພິທີຫລາຍເກີນໄປໃດໆ ກົດໝາຍວ່າດ້ວຍສິດທິໃນການຊ່ອຍເຫຼືອພວກນັກສຶກສາຫຼື Student Aid Bill of Rights ແມ່ນຄຳປະກາດແບບງ່າຍໆ ກ່ຽວກັບຄຸນຄ່າ ທີ່ປະທານາທິບໍດີ ເວົ້າວ່າ ການປະກາດໃຫ້ ພວກນັກສຶກສາທຸກຄົນສົມຄວນໄດ້ຮັບການສຶກສາທີ່ມີຄຸນນະພາບ ແລະລາຄາຖືກໂດຍ ມີໂອກາດເຂົ້າເຖິງຊັບພະຍາກອນຕ່າງໆເພື່ອໃຊ້ຈ່າຍສຳຫຼັບມະຫາວິທະຍາໄລແລະແຜນ ການທີ່ໃຫ້ສາມາດຈ່າຍຄືນໄດ້ ປະທານາທິບໍດີ ກ່າວວ່າ ສະມາຊິກລັດຖະສະພາຂອງລັດຖະບານກາງ ແລະຂອງລັດຕະ ຫລອດທັງມະຫາວິທະຍາໄລຕ່າງໆ ແລະພວກທີ່ໃຫ້ເງິນກູ້ຢືມ ສາມາດດຳເນີນງານ ເພື່ອ ເຮັດໃຫ້ຫລັກການທີ່ງ່າຍໆເຫລົ່ານີ້ກາຍເປັນຄວາມຈິງຂຶ້ນມາໄດ້